***Povinné náležitosti poistnej zmluvy pre časť č. 2:***

**Poistná zmluva**

**pre poistenie zodpovednosti za škodu spôsobenú v súvislosti s prevádzkou materskej školy**

*uzatvorená podľa § 788 a nasl. zákona č. 40/1964 Zb. Občiansky zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov*

1. **Zmluvné strany**

Poistený: **Fakultná nemocnica s poliklinikou F. D. Roosevelta BanskáBystrica**

Sídlo: Nám. L. Svobodu 1, 975 17 Banská Bystrica

Štatutár. org.: Ing. Miriam Lapuníková, MBA, riaditeľka

IČO: 00 165 549

DIČ: 2021095670

IČ DPH: SK2021 095 670

Zriadený: Zriaďovacou listinou MZ SR č. 1842/90-A/II-I z 18.12.1990 v znení

neskorších zmien

Bankové spojenie: Štátna pokladnica

IBAN: SK3581800000007000278282

BIC: SPSRSKBA

(ďalej len „**Poistený**“ a/alebo „**Verejný obstarávateľ**“)

a

Poisťovateľ:

Sídlo:

Štatutár. org.:

IČO:

DIČ:

IČ DPH:

Zapísaný:

Bankové spojenia:

IBAN:

BIC:

(ďalej len „**Poisťovateľ**“ a/alebo „**uchádzač**“)

1. **Úvodné ustanovenia**

Táto Poistná zmluva (ďalej aj len „**zmluva**“) sa uzatvára ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZoVO**“).

Poistený na obstaranie predmetu tejto zmluvy použil postup verejného obstarávania pre nadlimitnú zákazku – verejnú súťaž zverejnenú vo vestníku EU pod číslom ... a vestníku SR č. ..../2021 zo dňa .... *(doplní uchádzač).*

Poisťovateľ je podľa ZoVO uchádzačom, ktorý predložil ponuku na predmet zákazky, a ktorý bol vyhodnotený ako úspešný uchádzač a jeho ponuka bola prijatá.

1. **Predmet zmluvy a rozsah poistenia**

Predmetom tejto zmluvy je poistenie zodpovednosti Poisteného za škodu spôsobenú pri výchove a vzdelávaní alebo v priamej súvislosti s ním na zdraví a/alebo živote dieťaťa a to v súvislosti s prevádzkou materskej školy Súkromná materská škola pri Fakultnej nemocnici s poliklinikou F.D. Roosevelta Banská Bystrica.

Z poistenia zodpovednosti za škodu má Poistený právo, aby Poisťovateľ za neho nahradil škodu, ktorá vznikla dieťaťu pri výchove a vzdelávaní, alebo v priamej súvislosti s ním, či už v dôsledku konania, ale aj neúmyselného opomenutia konania a/ alebo porušením povinností, a to vrátane škody ktorá vznikla nie len priamo pri pobyte v materskej škole, ale aj pri iných aktivitách organizovaných materskou školu mimo materskej školy (napr. plavecký výcvik, lyžiarsky výcvik, kurzy, exkurzie, výlety a pod.), a to vrátane nemajetkovej ujmy poškodeného a/alebo jemu blízkych osôb.

Poistenie sa vzťahuje aj na náklady konania v súvislosti s poistnou udalosťou, ktorá je dôvodom vzniku práva na plnenie Poisťovateľa za Poisteného:

1. náklady obhajoby Poisteného v konaní vedenom proti Poistenému;
2. trovy súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti Poisteného alebo výšky plnenia Poisťovateľa, pokiaľ je Poistený povinný ich uhradiť, ako aj trovy právneho zastúpenia;
3. náklady na mimosúdne prerokovávanie nárokov poškodeného, vzniknuté poškodenému alebo inej oprávnenej tretej osobe, pokiaľ je Poistený povinný ich uhradiť

Škodová udalosť je udalosť, počas ktorej nastal vznik škody.

Škoda na zdraví znamená telesné poškodenie osoby vrátane choroby alebo usmrtenia a z nich vyplývajúca majetková ujma vrátane ušlého zisku, nákladov na liečenie, trvalé následky, ako aj nemajetková ujma, tzn. odškodnenie bolesti poškodeného a/alebo jemu blízkych osôb, a/alebo odškodnenie sťaženia spoločenského uplatnenia poškodeného spôsobené poškodením zdravia vrátane vzniku choroby a škoda vzniknutá zásahom do práva poškodeného na ochranu osobnosti.

Škoda na živote znamená usmrtenie osoby a z neho vyplývajúca majetková ujma (napr. náklady súvisiace s pochovaním usmrtenej osoby) v prospech oprávnených tretích osôb, ako aj náhradu nemajetkovej ujmy v peniazoch vyplývajúcu zo zásahu do práv tretích osôb na ochranu osobnosti.

1. **Spôsob plnenia**

Zmluvné strany sa dohodli, že po vzniku škodovej udalosti, ktorá je Poistenému známa, je Poistený povinný oznámiť túto skutočnosť Poisťovateľovi nasledujúcim spôsobom */ uchádzač doplní mechanizmus nahlasovania poistnej udalosti, kontakt na oznámenie poistnej udalosti/*:

1. **Práva a povinnosti zmluvných strán**

Poisťovateľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov.

Poisťovateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.

Pokiaľ Poisťovateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.

Poisťovateľ je povinný oznámiť Poistenému bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.

Poisťovateľ je povinný písomne predložiť Poistenému na odsúhlasenie každého subdodávateľa.

Ak sa na Poisťovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

Zmluvné strany sú povinné poskytovať si pri plnení tejto zmluvy a riešení poistných udalosti (škodových udalostí) vzájomnú súčinnosť.

1. **Poistná suma a poistné plnenie**

Poistná suma za jednu alebo všetky poistné udalosti v jednom poistnom období je stanovená vo výške 30.000,- Eur (slovom: tridsaťtisíc eur)**.** Poistná suma je hornou hranicou plnenia za jednu alebo všetky poistné udalosti v jednom poistnom období.

Pokiaľ nastane poistná udalosť a/alebo poistné udalosti, ktoré v tom istom poistnom období prekročia poistnú sumu, resp. stanovený sublimit, Poisťovateľ odpočíta od poistnej sumy pre poistné udalosti vzniknuté v príslušnom poistnom období už poskytnuté plnenie v tomto poistnom období.

1. **Spoluúčasť**

Zmluvné strany sa dohodli na spoluúčasti pri jednej poistnej udalosti maximálne vo výške 500,- EUR (slovom: päťsto eur).

1. **Cena a platobné podmienky**

Cena v rozsahu stanovenom v tejto zmluve je stanovená v súlade so zákonom NR SR č. 18/1996 Z. z. o cenách v znení neskorších predpisov ako cena maximálna a konečná.

Poistné za celú dobu trvania poistenia je stanovené na základe výsledkov verejného obstarávania vo výške ................................... eur (slovom:.......................... eur), vrátane 8% dane z poistenia.

Zmluvné strany sa dohodli, že Poistený bude uhrádzať poistné v štvrťročných rovnomerných splátkach vždy na základe doručenej faktúry, resp. predpisu poistného a to do 25. dňa príslušného kalendárneho mesiaca podľa harmonogramu uvedeného v prehľade nižšie.

Prvú splátku uhradí Poistený do 25. dňa kalendárneho mesiaca odo dňa nadobudnutia účinnosti tejto zmluvy.

|  |  |  |
| --- | --- | --- |
| Poradie splátky | Výška splátky poistného  bez 8 % dane z poistenia | Výška splátky poistného  s 8 % daňou z poistenia |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Spolu** |  |  |

Zmluvné strany sa dohodli, že Poisťovateľ bude Poistenému vystavovať a doručovať faktúry, resp. predpis poistného, elektronicky, a to vrátane opravných dokladov (dobropisy, ťarchopisy, storná).

Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach, resp. predpise poistného, vystavených a doručených na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry, resp. predpisu poistného zasahovať, ani meniť obsah.

Obe zmluvné strany sú povinné zabezpečiť riadne uchovávanie a archiváciu faktúr, resp. predpis poistného, v zmysle § 76 zákona o DPH, zaručujúc vierohodnosť pôvodu, neporušiteľnosť obsahu a čitateľnosť po celú dobu úschovy.

Poisťovateľ doručí faktúru, resp. predpis poistného Poistenému elektronickou poštou, emailom na emailovú adresu [ekonomicke@nspbb.sk](mailto:ekonomicke@nspbb.sk) za každú jednotlivú splátku samostatne.

Elektronická faktúra, resp. predpis poistného, sa bude považovať za doručenú druhej zmluvnej strane v okamihu doručenia emailovej správy.

Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry, resp. predpisu poistného.

Poisťovateľ doručí faktúru, resp. predpis poistného, Poistenému najneskôr do 4 kalendárneho dňa mesiaca, v ktorom sa má splátka uhradiť.

Každá faktúra, resp. predpis poistného, musí obsahovať aj odvolávku na **číslo tejto zmluvy**.

Platby budú realizované bezhotovostným platobným prevodom na číslo účtu uvedené v záhlaví tejto zmluvy.

Faktúra sa považuje za uhradenú dňom pripísania finančných prostriedkov na účet Poisťovateľa.

Ak faktúra, resp. predpis poistného, obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a Poistený na túto skutočnosť upozorní Poisťovateľovi a ten je povinný zaslať Poistenému opravený doklad.

V prípade ak bude Poistený v omeškaní so splnením peňažného záväzku v zmysle tejto zmluvy, je Poisťovateľ oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

1. **Podmienky úpravy ceny poistného**

Poisťovateľ je oprávnený požadovať len také zmeny dohodnutej ceny, ktoré vyplývajú:

1. zo zmien daňových predpisov,
2. zo zmien legislatívy upravujúcich rozsah regulácie cien, ktoré v čase spracovania ponuky nebolo možné predpokladať.

Zmluvné strany sa výslovne dohodli, že v prípade zmeny cien a cenových predpisov, alebo v prípade zrušenia alebo zníženia dane z neživotného poistenia sa Poisťovateľ zaväzuje znížiť cenu poistného v prislúchajúcej výške zodpovedajúcej výške zníženia.

1. **Postúpenie a započítanie pohľadávok**

Zmluvné strany sa dohodli, že akékoľvek pohľadávky, ktoré eviduje Poisťovateľ voči Poistenému, nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu Poisteného.

Na platnosť súhlasu Poisteného s postúpením pohľadávky na tretiu osobu sa v zmysle Príkazu ministra zdravotníctva SR č. 7/2017 zo dňa 25.septembra 2017 vyžaduje predchádzajúci písomný súhlas Ministerstva zdravotníctva SR.

V prípade ak Poisťovateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka v znení neskorších predpisov neplatné.

Poisťovateľ berie na vedomie, že započítanie pohľadávok štátu je možné len na základe písomnej dohody o započítaní pohľadávok štátu a to v zmysle § 8 zákona č. 374/2014 Z. z. o pohľadávkach štátu v znení neskorších predpisov.

1. **Mlčanlivosť**

Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

1. **Trvanie, platnosť a účinnosť zmluvy a poistenia**

Táto zmluvy sa uzatvára **na dobu určitú a to na 60 mesiacov** odo dňa nadobudnutia jej účinnosti.

Táto zmluva nadobúda platnosť dňom jej podpisu poslednou zo zmluvných strán a účinnosť dňom nasledujúcom po dni jej zverejnenia v Centrálnom registri zmlúv SR.

Poistenie začína plynúť od 00.00 hod. v deň nadobudnutia účinnosti tejto zmluvy a končí o 24.00 hod. v posledný deň poistenia.

**Zmluvné strany sa výslovne dohodli, že Poisťovateľovi vznikne povinnosť nahradiť za Poisteného škodu aj v prípade ak škodová udalosť nastala v dobe platnosti poistenia a nárok na náhradu škody bol voči Poistenému prvý krát uplatnený a Poisteným oznámený Poisťovateľovi počas doby platnosti poistenia alebo najneskôr v lehote dvoch rokov po skončení platnosti poistenia za predpokladu, že poškodený alebo Poistený mali možnosť v tejto dobe zistiť a oznámiť Poisťovateľovi vznik nároku alebo okolnosti, ktoré môžu viesť k vzniku nároku na poistné plnenie.**

1. **Skončenie zmluvy**

Táto zmluva sa skončí uplynutím času, na ktorý bola dojednaná.

Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.

Táto zmluva alebo jej časť môže byť vypovedaná ktoroukoľvek zo zmluvných strán bez udania dôvodu alebo z dôvodov výslovne uvedených v tejto zmluve. Výpovedná lehota je 6 mesiacov a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.

Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane.

Za podstatné porušenie povinnosti sa považuje najmä: opakované neposkytnutie súčinnosti pri riešení škodovej udalosti, omeškanie Poisteného s úhradou poistného o viac ako dva po sebe nasledujúce mesiace, omeškanie Poisťovateľa s poukázaním náhrady škody, resp. plnení poistnej udalosti, po skončení šetrenia o viac ako 30 dní.

Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.

Poistený má právo odstúpiť od tejto dohody aj z dôvodov uvedených v ustanovení §19 ZoVO.

Pre vylúčenie akýchkoľvek pochybností zmluvné strany berú na vedomie, že skončenie tejto zmluvy nemá vplyv na plnenie poistnej udalosti, ktorá vznikla a bola oznámená v súlade s touto zmluvou.

1. **Záverečné ustanovenia**

Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami § 788 zákona č. 40/1964 Zb. Občianskeho zákonníka v znení neskorších predpisov, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zákona č. 513/1991 Z.z. Obchodného zákonníka v znení neskorších predpisov a inými všeobecne záväznými právnymi predpismi platnými na území Slovenskej republiky.

Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.

Túto zmluvu je možné meniť len písomnou formou, ako dodatok k tejto zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.

Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade so ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.

Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.

Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v zmluve upravené, majú prednosť, v nasledujúcom poradí: požiadavky vyplývajúce zo súťažných podkladov Poisteného v postavení verejného obstarávateľa, zadané v procese verejného obstarávania (Opis predmetu zákazky). V prípade skutočností, ktoré nie sú upravené priamo v zmluve, ani v Opise predmetu zákazky, vychádza sa z ustanovení Všeobecných poistných podmienok, v rozsahu, v ktorom neobmedzujú a neznižujú rozsah poistenia a poistných rizík. V prípade skutočností, ktoré nevyplývajú zo zmluvy a ani z predzmluvných požiadaviek uvedených v súťažných podkladoch (Opis predmetu zákazky a ani zo Všeobecných zmluvných podmienok, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.

Táto zmluva je vyhotovená v troch rovnopisoch, z ktorých každý má platnosť originálu. Poistený obdrží po dvoch rovnopisoch a Poisťovateľ jeden rovnopis.

Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.

Neoddeliteľnou súčasťou tejto zmluvy sú:

* Príloha č. 1 - Opis predmetu zákazky
* Príloha č. 2 - Cenová ponuka
* Príloha č. 3 - Zoznam subdodávateľov
* Príloha č. 4 - kópia povolenia Národnej banky Slovenska na vykonávanie poisťovacej činnosti pre druh poistenia – poistenie zodpovednosti za škodu v rozsahu predmetu zákazky alebo iný dokument preukazujúci oprávnenie vykonávať poisťovaciu činnosť na území SR poisťovni z iného členského štátu na základe práva slobodného poskytovania služieb alebo prostredníctvom svojej pobočky v súlade so zákonom č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov
* Príloha č. 5 - Všeobecné poistné podmienky, Osobitné poistené podmienky, Zmluvné dojednania a Doložky (názvy a čísla poistných podmienok, osobitných poistných podmienok, zmluvných dojednaní a doložiek doplní uchádzač)

|  |  |
| --- | --- |
| Za Poisteného | Za Poisťovateľa |
| V Banskej Bystrici, dňa | V ............................., dňa |
| .............................................................. | .............................................................. |
| Ing. Miriam Lapuníková, MBA  riaditeľka |  |